TIISTAINA 19. KESÄKUUTA 2018 PIDETYN ILTAPÄIVÄISTUNNON PÖYTÄKIRJA

(2018/C 443/03)

SISÄLTÖ

1. Kiireellinen asia 1: Etelä-Sudanin humanitaarinen kriisi 7

2. Väestönkasvu: haasteet ja mahdollisuudet 7

3. Muuttoliikettä koskeva Global Compact -aloite 8

TIISTAINA 19. KESÄKUUTA 2018 PIDETYN ILTAPÄIVÄISTUNNON PÖYTÄKIRJA

8Istunto avattiin klo 15.10)

PUHETTA JOHTI: Louis MICHEL

Yhteispuheenjohtaja

Kiireellinen asia 1:

1.Etelä-Sudanin humanitaarinen kriisi

Kriisinhallinnasta ja humanitaarisista avustustoimista vastaavan komission jäsenen Christos Stylianidesin alustus

Puheenvuorot: Daba Tesfaye (Etiopia), Bogdan Brunon Wenta, Halifa Sallah (Gambia), Cécile Kashetu Kyenge, Jacob Oulanyah (Uganda) ja Eleni Theocharous.

Jäsenet ilmaisivat vakavan huolestuneisuutensa Etelä-Sudanin humanitaarisen tilanteen heikkenemisestä. He kehottivat Afrikan unionia, Afrikan sarven alueen maiden yhteistyöjärjestöä, Euroopan unionia ja kansainvälistä yhteisöä painostamaan konfliktin osapuolia, jotta nämä lopettaisivat taistelut ja palaisivat rauhanneuvotteluihin. He vaativat esteetöntä pääsyä humanitaarisille järjestöille, ja totesivat, että pääsyn estävät sekä muut sotarikoksiin syyllistyneet saatettaisiin oikeuden eteen. He korostivat konfliktin alueellista ulottuvuutta ja pitivät myönteisinä naapurimaiden toimia näiden ottaessa vastaan lähes kolme miljoonaa pakolaista.

Tätä korosti myös kriisinhallinnasta ja humanitaarisista avustustoimista vastaava komission jäsen Christos Stylianedis, joka sanoi, että katastrofi johtuu täysin ihmisten toiminnasta ja täydellisestä piittaamattomuudesta kansainvälisen humanitaarisen oikeuden suhteen. Hän korosti, että EU on edelleen sitoutunut edelleen kriisin ratkaisemiseen, ja ilmoitti, että Sudanin ja Etelä-Sudanin humanitaariseen apuun kohdennetaan vielä 68 miljoonaa euroa Etelä-Sudaniin vuoden 2013 lopusta lähtien kohdennettujen 412 miljoonan euron lisäksi.

Puheenvuorot: Catherine Bearder, João Ferreira, Bodil Valero, Joachim Zeller, Julie Ward, Anna Záborská, Moses Cheboi (Kenia), Suhair A. Salah M. Ahmed (Sudan) ja Jean-Luc Schaffhauser.

Väestönkasvu: haasteet ja mahdollisuudet

2.

Pääkeskustelu YK:n väestöohjelmarahaston (UNFPA) johtajan Benoit Kalasan kanssa

Puheenvuorot: Alain Michel Lobognon (Norsunluurannikko), Michael Gahler, Musa Hussein Naib (Eritrea), Julie Ward, Daba Tesfaye (Etiopia), Eleni Theocharous, Halifa Sallah (Gambia), Ben Abdallah Banda (Ghana), Amadou Dioffo (Niger), Maria Lidia Senra Rodríguez, Suhair Ahmed Salah (Sudan), Adjedoue Weidou (Tšad), Frank Engel, Juliet Suubi Kinyamatama (Uganda), João Ferreira, Cécile Kashetu Kyenge, Carlos Zorrinho, Anna Záborska, Tadeusz Zwiefka, Sarah Kioko (Kenia), William Nokrach (Uganda), Arne Gericke ja Miguel Exposito Verdejo (komission kansainvälisen yhteistyön ja kehitysasioiden pääosasto).

YK:n väestöohjelmarahaston (UNFPA) johtaja Benoit Kasala korosti, että vaikka maailmanlaajuisesti tarkasteltuna syntyvyysaste on alenemassa, Afrikan väestön kasvu ei ole hiipumassa, koska sillä mantereella on paljon enemmän synnytysiässä olevia naisia. Arvioiden mukaan Afrikan nykyinen väestö, eli 1,2 miljardia ihmistä, kasvaa 4,4 miljardiin vuoteen 2050 mennessä, ja Afrikassa on tuolloin viisi maailman väkirikkainta maata. Tämä aiheuttaa haasteita näille maille, joiden kaupungistuminen on nopeaa maaseudun yhteisöjen muuttaessa kaupunkeihin tai naapurimaihin, joissa on kehno infrastruktuuri ja vähän laadukkaita työpaikkoja ja jotka ovat turvattomia. Väestöosingosta hyötyäkseen kunkin maan on taattava kaikille nuorilleen oikeudet suunnitella elämäänsä, olla vailla pelkoa väkivallasta ja traumoista, olla varma olennaisista vapauksistaan ja lisääntymisoikeuksistaan ja mahdollisuuksistaan saada laadukasta koulutusta ja mentorointia.

Jäsenet korostivat, että on edistettävä pikaisesti sukupuolikysymyksiä ja järjestettävä koulutusta, terveydenhuoltoa, elintarviketurvaa ja valmiuksien kehittämistä sekä työpaikkoja nuorille.

Benoit Kasala vastasi esitettyihin kysymyksiin ja päätti keskustelun toteamalla, että väestöosinkoa ei toistaiseksi ole, eikä se myöskään toteudu niin pitkään kuin miljoonia naisia ja tyttöjä estetään kehittämästä itseään ja ihmisillä on vain vähän tai ei lainkaan mahdollisuuksia eivätkä he saa koulutusta tai terveydenhuoltoa eivätkä voi kehittää valmiuksiaan rajoituksetta. Hän totesi lopuksi, että väestönkasvu on maailmanlaajuinen kysymys, ja siksi sitä olisi käsiteltävä maailmanlaajuisesti.

Muuttoliikettä koskeva Global Compact -aloite

3.

Keskustelu ilman päätöslauselmaa Euroopan talousalueesta, EU:sta ja Natosta vastaavan Kansainvälisen siirtolaisuusjärjestön (IOM) aluejohtajan Eugenio Ambrosin kanssa

IOM:n aluejohtaja Eugenio Ambrosi korosti, että nyt ollaan ensimmäistä kertaa neuvottelemassa koko maailman yhteisestä lähestymistavasta, joka johtaa siihen, että joulukuussa 2018 sovitaan kahdesta Compact -aloitteesta, jotka koskevat muuttoliikettä ja pakolaisia.

Puheenvuorot: Musa Hussein Naib (Eritrea), Michael Gahler, Daba Tesfaye (Etiopia), Cécile Kashetu Kyenge, Halifa Sallah (Gambia), Ben Abdallah Banda (Ghana), Sabine Lösing, Suhair A. Salah M. Ahmed (Sudan), György Hölvényi, Julie Ward, Anna Záborská, Željana Zovko, Francesc Gambús, Louis Michel ja Camilla Hagström (komission kansainvälisen yhteistyön ja kehitysasioiden pääosasto).

Vaikka jäsenet eivät olleet yksimielisiä ihmisoikeuksien ja ihmisarvon kunnioittamisesta riippumatta ihmisyksilön oikeudellisesta asemasta, on selvää, että on jatkettava neuvotteluja sosiaaliturvaetuuksien myöntämistä koskevista yksityiskohdista. Jäsenet katsoivat myös, että taloudellisin perustein tapahtuvaa muuttoliikettä varten on avattava oikeudellisia mahdollisuuksia, jotka vastaavat kohdemaiden tarpeita, ja samalla olisi vältettävä alkuperämaiden aivovuotoa. Jäsenet muistuttivat, miten tärkeää on kunnioittaa muuttajien oikeuksia, mukaan lukien heidän paluuoikeutensa, ja tähdensivät samalla, että on ensisijaista paneutua muuttoliikkeen perimmäisiin syihin. Parlamenttien olisi käytettävä lainsäädäntö- ja valvontavaltaansa ja parannettava asian tunnettuutta viimeisellä neuvottelukierroksella.

(Istunto päättyi klo 18.21)